Условно форматиране – Стойността на клетката е

Съдържание

# Условие - Стойността на клетката е

Прилага стил за клетки върху клетката или диапазона според условието, зададено в падащия списък. Форматирането се прилага върху всяка клетка поотделно, а условието може да зависи от стойностите на други клетки в избрания диапазон.

За достъп до тази команда...

#### От лентата с менюта:

Изберете Форматиране - Условно - Условие.

#### От интерфейса с раздели:

Choose Home - Conditional - Condition.

#### От лентите с инструменти:

Условен формат

## Условия за текст и числа

Условие | Описание
--- | ---
е равна на | Стойността на клетката е равна на стойността, зададена от потребителя в полето отдясно. Ако сравнявате текстови стойности, напишете текста в кавички.
е различна от | Стойността на клетката не е равна на (различна е от) стойността, зададена от потребителя в текстовото поле отдясно. Ако сравнявате текстови стойности, напишете текста в кавички.
започва с | Съдържанието на клетката започва с текста или числото, зададено в текстовото поле отдясно.
завършва с | Съдържанието на клетката завършва с текста или числото, зададено в текстовото поле отдясно.
съдържа | Съдържанието на клетката съдържа текста или числото, зададено в текстовото поле отдясно.
не съдържа | Съдържанието на клетката не съдържа текста или числото, зададено в текстовото поле отдясно.

Условието се отнася за вътрешно преобразуваното към текст съдържание на клетката. Числовите стойности се сравняват с еквивалентното си текстово представяне. Числовите формати на клетката (валутен, експоненциален, потребителски, …) не се вземат под внимание при сравняването.

## Условия само за числа

Условие | Описание
--- | ---
е по-малка от | Стойността на клетката е строго по-малка от стойността, зададена от потребителя в текстовото поле отдясно.
е по-голяма от | Стойността на клетката е строго по-голяма от стойността, зададена от потребителя в текстовото поле отдясно.
е по-малка или равна на | Стойността на клетката е по-малка или равна на стойността, зададена от потребителя в текстовото поле отдясно.
е по-голяма или равна на | Стойността на клетката е по-голяма или равна на стойността, зададена от потребителя в текстовото поле отдясно.
е между | Стойността на клетката е между двете стойности, зададени в текстовите полета отдясно – горна и долна граница – включително самите гранични стойности.
не е между | Стойността на клетката не е между двете стойности, зададени в текстовите полета отдясно – горна и долна граница – включително самите гранични стойности.
е дубликат | Клетката и поне още една клетка в диапазона са равни по съдържание.
не е дубликат | Съдържанието на клетката е уникално в рамките на диапазона.
е сред първите N елемента | Стойността на клетката е между максималната стойност в диапазона и N-тия му най-голям елемент. Въведете стойността на N в текстовото поле отдясно.
е сред последните N елемента | Стойността на клетката е между минималната стойност в диапазона и N-тия му най-малък елемент. Въведете стойността на N в текстовото поле отдясно.
е в най-високите N процента | Рангът на клетката в диапазона е сред най-горните N процента от броя клетки в диапазона. Например в диапазон от 20 клетки и ако N е 20, стилът се прилага върху последните 4 клетки от диапазона. Въведете стойността на N в текстовото поле отдясно.
е в най-ниските N процента | Рангът на клетката в диапазона е сред най-долните N процента от броя клетки в диапазона. Например в диапазон от 20 клетки и ако N е 20, стилът се прилага върху първите 4 клетки от диапазона. Въведете стойността на N в текстовото поле отдясно.
е над средното | Стойността на клетката е строго по-голяма от средното на стойностите на клетките от диапазона. Вижте бележката по-долу.
е под средното | Стойността на клетката е строго по-малка от средното на стойностите на клетките от диапазона. Вижте бележката по-долу.
е над или равна на средното | Стойността на клетката е по-голяма или равна на средното на стойностите на клетките от диапазона. Вижте бележката по-долу.
е под или равна на средното | Стойността на клетката е по-малка или равна на средното на стойностите на клетките от диапазона. Вижте бележката по-долу.

Тази функция игнорира текстовете и празните клетки в диапазон с данни. Ако подозирате, че резултатът ѝ е погрешен, потърсете текст в диапазоните с данни. За да осветите текстовото съдържание в диапазон с данни, използвайте функционалността за осветяване на стойности.

## Условия за грешки в клетките

Условие | Описание
--- | ---
е грешка | Клетката е в състоянието за грешка, зададено в текстовото поле отдясно. Вижте списъка на грешките в Calc.
не е грешка | Клетката не е в състоянието за грешка, зададено в текстовото поле отдясно. Вижте списъка на грешките в Calc.

Клетка, която цитира друга клетка в състояние на грешка, не е в състояние на грешка сама по себе си.

Теми, свързани с показаната

Условно форматиране